Diari Oficial de la Generalitat Valenciana


Sumari del DOGV 6150, del 23-11-2009 (2009/13467)

Notificació de la resolució de cancel·lació d'inscripció en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana. Número d'inscripció VS-1998-166.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6150

Data del DOGV
:   23-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/13080


Data del document
:   04-11-2009

Organisme emissor
:   Conselleria d'Economia, Hisenda i Ocupació

Tipus de document
:   Edicte

Notificació de la resolució de cancel·lació d'inscripció en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana. Número d'inscripció VS-1998-166. [2009/13580]  
De conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú es fa pública la notificació de la resolució dictada pel director general d'Economia en data 26 de maig de 2009, ja que s'ha intentat la notificació en l'últim domicili conegut i esta no s'ha pogut practicar.  
Interessat: Black Acheta, SL.  
Últim domicili conegut: c/Torreta, 17 - 03715 Sant Joan (Alacant)  
Resolució:  
Antecedents de fet  
Primer. La societat de corredoria Black Acheta, SL, amb CIF Z60443316 figura inscrita en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana com a corredoria d'assegurances, amb el número VS-1998-166.  
Segon. Per mitjà de comunicació telefònica el passat mes de març, després de l'intent infructuós de notificació d'una resolució de desistiment en un procediment administratiu, Faustino Sánchez Marco, únic soci i administrador de la societat, va informar a la Unitat de Mediació que la societat de corredoria havia sigut dissolta i liquidada. Al mateix temps, va rebutjar presentar cap escrit a esta Unitat per a donar de baixa la inscripció de la societat en el Registre.  
Tercer. Sol·licitada certificació de dissolució, liquidació i extinció de la societat Black Acheta, SL, al Registre Mercantil de la província d'Alacant, esta va ser emesa amb data 21 d'abril de 2009.  
Quart. El tècnic de la Unitat de Mediació d'Assegurances Privades ha informat favorablement sobre la cancel·lació d'ofici de la inscripció en el Registre Especial de la Comunitat Valenciana, de la corredoria mencionada en l'antecedent primer.  
Fonaments de dret  
Primer. D'acord amb el que preveu l'article 18, lletra m) del Decret 129/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, té la competència en matèria de mediació d'assegurances privades la Direcció General d'Economia, que l'exercix a través de la Unitat de Mediació d'Assegurances Privades.  
Segon. Correspon al director general d'Economia autoritzar la cancel·lació de la inscripció dels mediadors d'assegurances en el Registre Especial de Mediadors d'Assegurances, Corredors de Reassegurances i els seus Alts Càrrecs.  
Tercer. Establix l'article 53.1.c) de la Llei 26/2006, de 17 de juliol, de mediació d'assegurances i reassegurances privades, que la cancel·lació de la inscripció de les societats de corredoria d'assegurances en el Registre Especial de Mediadors d'Assegurances, Corredors de Reassegurances i els seus Alts Càrrecs, serà acordada quan estes incórreguen en causa de dissolució.  
Quart. La dita cancel·lació impedix l'exercici de l'activitat de corredoria d'assegurances a l'entitat, de conformitat amb el que preveu l'article 27 de la Llei 26/2006, de 17 de juliol, de mediació d'assegurances i reassegurances privades.  
Per tot això, resolc:  
Primer  
Autoritzar la cancel·lació de la inscripció de la corredoria Black Acheta, SL, amb número d'autorització VS-1998-166, en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana.  
Segon  
Autoritzar la notificació de la present resolució al domicili particular del Sr. Faustino Sánchez Marco, les dades de la qual han sigut conegudes a través de la certificació del Registre Mercantil d'Alacant, mencionada en l'antecedent tercer. En cas que esta siga infructuosa, es realitzarà la notificació en la forma prevista en la Llei 30/1992, de Règim Jurídic de les Administracions Públiques i del PAC.  
Tercer  
La Unitat de Mediació d'Assegurances Privades, de la Direcció General d'Economia, efectuarà els canvis necessaris, en el Registre Especial de Mediadors d'Assegurances, Corredors de Reassegurances i els seus Alts Càrrecs.  
Contra la present resolució que no posa fi a la via administrativa, es podrà interposar recurs d'alçada, en el termini d'un mes, comptat des de l'endemà de seua publicació davant del secretari autonòmic d'Economia i Pressupostos, de conformitat amb el que establixen els articles 114 i 115 de la llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 4 de novembre de 2009.- El director general d'Economia: Eusebio Monzó Martínez.